Държавен вестник, бр. 15, 2024 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  15
еврото са основателни, самите критерии за 
въвеждане на еврото не биха били покрити. 
Отчитането на възможностите и затрудненията 
на присъединяващата се държава се прави в 
периода преди влизането в ERM-II и се отразява 
при приемането и прилагането на мерките за 
постигането на критериите.
Ø Затова свободна преценка на държавата 
е предоставена именно по отношение на това 
кога и какви мерки да приеме, за да покрие 
критериите – но не и дали. Постигането на 
самите критерии обективно е в интерес на 
всяка държава – обобщено това са критерии 
за стабилност на икономиката и публичните 
финанси.
Ø Поради това референдум с въпрос като 
предлагания в конкретния случай (или в същия 
смисъл) евентуално би бил конституционно 
допустим преди влизането в ERM-II.
Ø След този момент „отлагането“ (дори и 
временно) на въвеждането на единната валута 
на практика означава прекратяване на член-
ството в ЕС и изисква отмяна на разпоредбата 
на чл. 4, ал. 3 от Конституцията. Без поставяне 
на въпроса за прекратяването на членството 
в ЕС всякакво волево, а не поради обективни 
обстоятелства, отлагане на въвеждането на 
еврото би противоречало както на правото на 
ЕС, така и на чл. 4, ал. 3 от Конституцията. 
При действието на чл. 4, ал. 3 от Конституцията 
отказът, макар и „временен“, от изпълнение 
на произтичащи от членството в ЕС основни 
задължения, е противоконституционен. Смятам 
това за носещо (ако не и единствено) основание 
да се приеме, че разглежданото предложение 
за референдум е противоконституционно, и 
оспореното решение на НС да бъде оставено 
в сила. 
Конституционен съдия: 
Атанас Семов
1432
МИНИСТЕРСКИ СЪВЕТ
ПОСТАНОВЛЕНИЕ № 21  
ОТ 15 ФЕВРУАРИ 2024 Г.
за одобряване на допълнителни разходи по 
бюджета на Министерския съвет за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерския съвет за 2024 г. 
в размер до 100 000 лв. за организацията и 
провеждането на Виенски икономически раз-
говори (Vienna Economic Talks – Sofia Meeting 
2024), организирани съвместно от Министер-
ския съвет на Република България и Виенския 
икономически форум в периода 21 – 22 април 
2024 г. в гр. София.
(2) Средствата по ал. 1 да се осигурят за 
сметка на преструктуриране на разходите и/или 
трансферите по централния бюджет за 2024 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Министер-
ския съвет за 2024 г. по Област „Осигуряване 
дейността и организацията на работата на 
Министерския съвет“, бюджетна програма 
„Министерски съвет и организация на дей-
ността му“. 
(2) Със сумата по чл. 1, ал. 1 да се увели-
чат показателите по чл. 6, ал. 3 от Закона за 
държавния бюджет на Република България 
за 2024 г.
Чл. 3. Главният секретар на Министерския 
съвет да извърши съответните промени по 
бюджета на Министерския съвет за 2024 г. до 
размера на фактически извършените разходи 
и да уведоми министъра на финансите.
Чл. 4. Министърът на финансите да извърши 
произтичащите от чл. 1 промени по централния 
бюджет за 2024 г.
Заключителни разпоредби
§ 1. Постановлението се приема на основание 
чл. 109, ал. 3 от Закона за публичните финанси.
§ 2. Изпълнението на постановлението се 
възлага на главния секретар на Министерския 
съвет.
§ 3. Постановлението влиза в сила от 14 фев-
руари 2024 г.
Министър-председател:  
Николай Денков
Главен секретар на Министерския съвет:  
Ваня Стойнева
1449
ПОСТАНОВЛЕНИЕ № 22 
ОТ 15 ФЕВРУАРИ 2024 Г.
за одобряване на допълнителни разходи 
по бюджета на Министерството на туризма 
за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на туризма за 
2024 г. в размер 6 154 261 лв. за изпълнение 
на Програмата за хуманитарно подпомагане 
на разселени лица от Украйна с предоставена 
временна закрила в Република България.
(2) Средствата по ал. 1 да се осигурят за 
сметка на предвидените разходи по централния 
бюджет за 2024 г.
Чл. 2. Със сумата по чл. 1, ал. 1 да се увели-
чат разходите по бюджета на Министерството 
на туризма за 2024 г. по „Политика в областта 
на устойчивото развитие на туризма“, бюджет-
на програма „Подобряване на политиките и 
регулациите в сектора на туризма“.